  Виталий Пронин Куриськон ачиз вуоз газификацияя операторлы, нунал ӵоже эскериськоз. Ивор соку ик порталысь личной кабинетэ вуоз. Кызьы куриськон келяно? 1. clck.ru/XZWDa ссылкая юанъёслы валэктонъёс сётоно. 2. Пусъёно, газ пыртон сяна, участокады кыӵе ке ужъёс лэсьтоно луоз-а, уз-а. 3. Гожтоно, часкын кӧня газ быроз. 4. Пусъёно адрестэс, музъемдылэсь планзэ, солы документъёстэс. 5. Келяно куриськонэз. «Госуслуги» порталысь кулэ бамез шедьтыны луоз, утчаськон сэреге «газификация» кылэз гожтыса. Со сяна Удмуртиын улӥсьёс куриськонзэс келяны быгато: — муниципал кылдэтъёслэн администрациосазы — «Газпром газораспределение Ижевск» огазеяськонлэн филиалъёсаз — МФЦ-осын — Россиысь газификация операторлэн сайтаз яке телефонъёслы ватсэтаз — «Госуслуги» порталын Али участоксы дорозь газ кыскыны мылкыд карись Удмуртиын улӥсьёслэсь 14 сюрс пала куриськонъёс вуизы ни. Тодады вайытом, Россилэн Президентэз Владимир Путин «Огъя Россия» партилэн съездаз вераз, кенерозь газ кыскон понна калык тырыны кулэ ӧвӧл шуыса. УД Теги: газ газификация ОгъяРоссия Путин  